مقدس تورپاق‌لاردا 2 میلیون‌دان چوخ موسلمان حج زیارتینی یئرینه یئتیریر.
عرفات و مزدلفه‌ده‌کی دعالاریندان  سونرا منی، اورا‌دان دا جمرات دئییلن "شیطان داشلاما" ساحه‌سینه کئچن موسلمان‌لار "بؤیوک شیطانا" گئجه یاری‌سین‌دان سونرا 7 داش آتدیلار.
مقدس وظیفه اوچون شنبه گونون‌دن یول‌لارا دوشن موسلمان‌لار شیطان داشلاما‌دان سونرا کعبه‌یه کئچدیلر.
حاجی‌لار جمراتا قدر 21 کیلومتر یول قت ائتدیلر. بورا‌داکی عبادتلرینی تاماملادیق‌دان سونرا مسجیدی-حراما گئتدیلر.
بئله‌لیکله، 2 میلیون‌دان چوخ آدام حاجی اولدو. حاجی اولماق خوشبخت‌لیگینی یاشایان حاجی‌لارین چوخو: "بو بؤیوک حادثنی سؤزله ایفاده و ایضاح ائتمک مومکون دئییل، آنجاق یاشایاسان گرک" دئیه دیله گتیریر.
حاجی‌لار بایرامین ایکینجی، اوچونجو و دؤردونجو گون‌لرینده ده هم عبادت‌لرینی یئرینه یئتیره‌جک، هم ده مقدس تورپاق‌لارداکی منوی زنگین‌لیگی یاشایا‌جاق‌لار.
